בבא קמא פרק ששי 'הכונס צאן לדיר'

(בבא קמא נה,ב)

משנה:

הכונס צאן לדיר, ונעל בפניה כראוי, ויצאה והזיקה – פטור (דהא נטרה, ומאי הוי ליה למעבד); לא נעל בפניה כראוי ויצאה והזיקה - חייב.

נפרצה בלילה או שפרצוה לסטים ויצאה והזיקה – פטור; הוציאוה לסטים - לסטים חייבין.

הניחה בחמה (מצערא לה שמשא, ולא סגי ליה בנעילה כראוי, דמוקמינן בגמרא דהיינו דלת שיכולה לעמוד ברוח מצויה), או שמסרה לחרש שוטה וקטן ויצאה והזיקה – חייב. מסרה לרועה - נכנס הרועה תחתיו (להתחייב בנזקין).

נפלה לגינה (באונס מגג בעלה הסמוך לגינת חבירו, או שהיתה רשות הרבים גבוה מן הגינה, ונפלה) ונהנית - משלמת מה שנהנית (לפי הנאתה ולא לפי הזיקה); ירדה כדרכה והזיקה - משלמת מה שהזיקה.

כיצד '*משלמת מה שהזיקה*'?

(אין שמין את הערוגה לבדה, מפני שמפסיד מזיק, ששמין אותה בכל שווייה, ורחמנא אמר 'ובער בשדה אחר' [שמות כב,ד], ודרשינן בגמרא: מלמד ששמין אותו על גב שדה אחרת:) (אלא) שמין בית סאה באותה שדה כמה היתה יפה (קודם שנאכלה ממנה הערוגה הזאת) - וכמה היא יפה (עכשיו; והשתא לא משלם כולהו דמיה, דמִי שלוקח בית סאה כשהיא בתבואתה - אינו מזלזל בה בשביל הפסד ערוגה אחת כי אם דבר מועט).

רבי שמעון אומר: אכלה פירות גמורים (שכבר בישלו כל צרכן) - משלמת פירות גמורים (כל ההיזק), אם סאה – סאה, אם סאתים – סאתים (והיכא שיימינן אגב שדה? היכא דעדיין לא נגמרו).

גמרא:

תנו רבנן: '*איזהו 'כראוי' ואיזהו 'שלא כראוי'?*

*דלת שיכולה לעמוד ברוח מצויה - זהו 'כראוי'; שאינה יכולה לעמוד ברוח מצויה - זהו 'שלא כראוי'*'.

אמר רב מני בר פטיש: מאן תנא מועד דסגי ליה בשמירה פחותה (מני מתניתין, דאמר צאן - שהזיקה בשן ורגל הוא, דהיינו מועד בתחילתו - סגי לה בנעילה כראוי, דהיינו שמירה פחותה, כדאוקימנא: שיכולה לעמוד ברוח מצויה, ואי אתי רוח שאין מצויה - לא קאי)? - רבי יהודה היא, דתנן [פ"ד מ"ט דף מה,ב]: '*קשרוֹ בעליו* (לשור) *במוסירה ונעל לפניו כראוי ויצא והזיק אחד תם ואחד מועד חייב - דברי רבי מאיר; רבי יהודה אומר: תם – חייב* (דלא סגי ליה בפחותה; וטעמא דרבי יהודה בפרק 'שור שנגח ארבעה וחמשה' (לעיל דף מה,ב))*, מועד – פטור, שנאמר* [שמות כא,לו: או נודע כי שור נגח הוא מתמול שלשם] *ולא ישמרנו בעליו* [שלם ישלם שור תחת השור והמת יהיה לו]*, ושמור הוא זה.*

*רבי אליעזר אומר: אין לו שמירה אלא סכין* (רבי אליעזר פליג אתרוייהו: דאילו רבי מאיר - מיהו בשמירה מעולה סגי ליה, ורבי אליעזר סבר: לית ליה נטירותא למועד).'

אפילו תימא רבי מאיר: שאני שן ורגל, דהתורה מיעטה בשמירתן, דאמר רבי אלעזר - ואמרי לה במתניתא תנא: '*ארבעה דברים התורה מיעטה בשמירתן, ואלו הן: בור, ואש, שן, ורגל*';

בור - דכתיב [שמות כא,לג: ו]*כי יפתח איש בור או כי יכרה איש בור ולא יכסנו* [ונפל שמה שור או חמור (שמות כא,לד) בעל הבור ישלם כסף ישיב לבעליו והמת יהיה לו]; הא כסהו (אפילו פורתא) – פטור (ולא בעי עד דטאים ליה בעפרא);

אש - דכתיב [שמות כב,ה: כי תצא אש ומצאה קצים ונאכל גדיש או הקמה או השדה] שלם ישלם המבעיר את הבערה - עד דעביד כעין מבעיר (בפשיעה);

שן - דכתיב [שמות כב,ד: כי יבער איש שדה או כרם ושלח את בעירה] ובער בשדה אחר [מיטב שדהו ומיטב כרמו ישלם] - עד דעביד כעין 'ובער' (כעין שיאכילנה לבהמתו בידים, כלומר: בפשיעה);

רגל - דכתיב (שם) 'וְשִלַּח' - עד דעביד כעין 'ושלח';

ותניא: '*'וְשִלַּח' - זה הרגל, וכן הוא אומר* [ישעיהו לב,כ: אַשְׁרֵיכֶם זֹרְעֵי עַל כָּל מָיִם] מְשַׁלְּחֵי רֶגֶל הַשּׁוֹר וְהַחֲמוֹר;

'ובער' - זה השן, וכן הוא אומר [מלכים א יד,י: לכן הנני מביא רעה אל בית ירבעם והכרתי לירבעם משתין בקיר עצור ועזוב בישראל ובערתי אחרי בית ירבעם] כאשר יבער הגלל עד תומו.

טעמא דעביד כעין 'ושלח' 'ובער', הא לא עביד – לא.

אמר רבה: מתניתין נמי דיקא (דטעמא משום דהתורה מיעטה, אבל בקרן מועדת - לאו כרבי יהודה סבירא ליה), דקתני 'צאן' (דאין הזיקה אלא בשן ורגל) - מכדי בשור קא עסקינן ואתי (כולהו פירקי עד השתא) - ניתני 'שור'!; מאי שנא דקתני 'צאן' - לאו משום דהתורה מיעטה בשמירתן? לאו משום דכאן [גירסת כתב יד מינכן: 'דצאן'] - קרן לא כתיבא בה, שן ורגל - הוא דכתיב ביה, וקא משמע לן: דשן ורגל, דמועדין הוא [מעיקרן, די בשמירה פחותה] - שמע מינה.

תניא: '*אמר רבי יהושע: ארבעה דברים - העושה אותן פטור מדיני אדם* (קסבר גרמא בנזקין פטור) *וחייב בדיני שמים, ואלו הן:*

*הפורץ גדר בפני בהמת חבירו* (ויצאתה הבהמה וברחה)*,*

*והכופף קמתו של חבירו* (לצד הדליקה) *בפני הדליקה* (כדי שתבער בה האש)*, והשוכר עדי שקר להעיד, והיודע עדות לחבירו ואינו מעיד לו*'.

אמר מר: '*הפורץ גדר בפני בהמת חבירו*' - היכי דמי?: אילימא בכותל בריא - בדיני אדם נמי ניחייב (מיהא אכותל, דהא בידים עבד ואבהמה ליכא למימר דמחייב, דהא תנן 'פרצוה לסטים - פטור')! אלא

(בבא קמא נו,א)

בכותל רעוע (דלא אפסדיה, דלמסתר קאי).

אמר מר: '*הכופף קמתו של חבירו בפני הדליקה*' - היכי דמי?: אילימא דמטיא ליה (כשכפפה הגיע בה הדליקה) ברוח מצויה - (הרי בידים הבעיר!) בדיני אדם נמי נחייב; אלא דמטיא ברוח שאינה מצויה (דמידי דלא סלקא אדעתיה היא).

ורב אשי אמר: 'טמון' אתמר: משום (שכיסה קמת חבירו בסדינין כשראה דליקה אצלה, והוא לא שלח את הבערה) דשויה טמון באש (ושוייה טמון וגרם להפסיד את הניזק ולפטור את המבעיר, דפטור על טמון באש).

אמר מר '*השוכר עדי שקר*' - היכי דמי?: אילימא לנפשיה (להוציא ממון מחבירו לעצמו) - ממונא בעי שלומי (אותו ממון שהוציא - חייב להחזיר), ובדיני אדם נמי ניחייב! אלא לחבריה (שכר עדי שקר להוציא מנה מראובן לשמעון).

'*והיודע עדות לחבירו ואינו מעיד לו*' - במאי עסקינן?:

אילימא בבי תרי – פשיטא, דאורייתא הוא (דחייב בדיני שמים) (ויקרא ה,א: ונפש כי תחטא ושמעה קול אלה והוא עד או ראה או ידע] אם לא יגיד ונשא עונו! ('אם לא יגיד' [למרות שהכתוב דבר בלשון יחיד] - בתרי קא משתעי: מדקפיד אהגדה - משמע שאילו מגידין - מתחייב זה ממון; ועוד קיימא לן (סוטה דף ב,ב) '*כל מקום שנאמר 'עד' - הרי כאן שני עדים, עד שיפרט לך הכתוב 'אחד'*, כדכתיב 'לא יקום עד אחד באיש (דברים יט,טו)) אלא בחד (שמחייבו שבועה, ובדיני שמים מיחייב: דאי הוה מסהיד - מחייב ליה שבועה, ודלמא לא הוי משתבע בשיקרא ומשלם).

ותו ליכא (דחייבינן בדיני שמים)?

והאיכא [תוספתא מסכת בבא קמא (ליברמן) פרק ו הלכה יז] *'העושה מלאכה במי חטאת* (ששקל כנגדן משקלות; במסכת גיטין (דף נג,א), והן נפסלין במלאכה) *ובפרת חטאת - פטור מדיני אדם* (דהיזק שאינו ניכר לא שמיה היזק) *וחייב בדיני שמים*'!

והאיכא '*הנותן סם המות בפני בהמת חבירו - פטור מדיני אדם וחייב בדיני שמים*'!

והאיכא [בבא קמא פ"ו מ"ד] '*השולח את הבערה ביד חרש שוטה וקטן - פטור מדיני אדם וחייב בדיני שמים*'!

והאיכא [תוספתא מסכת בבא קמא (ליברמן) פרק ו הלכה טז] '*המבעית את חבירו* (תקע לו באזנו פתאום ובעתו דלא עבד ביה מעשה בגופו) *- פטור מדיני אדם וחייב בדיני שמים!*'

והאיכא [תוספתא מסכת בבא קמא (ליברמן) פרק ב הלכה ד] '*נשברה כדו ברשות הרבים ולא סלקה, נפלה גמלו ולא העמידה: רבי מאיר מחייב בהזיקן* (פלוגתייהו מיפרשא ב'המניח את הכד' (דף כט,א): בנתקל פושע ובמפקיר נזקיו)*, וחכמים אומרים: פטור בדיני אדם וחייב בדיני שמים*!?

[סימן: העושה בסם ושליח חבירו נשבר (וכולהו הני תיובתי - מתנייתא נינהו)]

אִין! מיהא איכא טובא, והני אצטריכא ליה: מהו דתימא בדיני שמים נמי לא ליחייב - קא משמע לן;

'*הפורץ גדר בפני בהמת חבירו*': מהו דתימא 'כיון דלמסתריה קאי [בכותל רעוע] - מה עביד? בדיני שמים נמי לא ליחייב' - קא משמע לן;

'*הכופף קמתו של חבירו*' – נמי: מהו דתימא 'לימא מי הוה ידענא דאתיא רוח שאינה מצויה, ובדיני שמים נמי לא ליחייב' - קא משמע לן;

ולרב אשי דאמר נמי 'טמון איתמר': מהו דתימא 'אנא כסויי כסיתיה ניהלך (שלא תבעיר בה האש מהר), ובדיני שמים נמי לא ליחייב' - קא משמע לן.

'*והשוכר עדי שקר*' - נמי: מהו דתימא לימא 'דברי הרב ודברי התלמיד - דברי מי שומעין? (דברי הרב שומעין, והיה להם שלא יעידו)' ובדיני שמים נמי לא ליחייב' - קא משמע לן.

ו'*היודע עדות לחבירו ואינו מעיד לו*' – נמי: מהו דתימא 'מי יימר דכי הוה <אתינא> מסהדינא ליה הוה מודה, דלמא הוה משתבע לשקרא, ובדיני שמים נמי לא ליחייב' - קא משמע לן.

נפרצה בלילה או שפרצוה לסטים [ויצאה והזיקה – פטור]:

אמר רבה: (הא דתנן '*נפרצה בלילה - פטור*') והוא שחתרה (כגון שחתרה הבהמה והפילה הכותל, דאנוס הוא).

אבל לא חתרה (אלא מעצמה נפלה) – מאי? חייב? היכי דמי?: אילימא בכותל בריא, כי לא חתרה אמאי חייב? מאי הוה ליה למעבד? אלא בכותל רעוע - כי חתרה אמאי פטור? 'תחלתו בפשיעה (אצל נפילה דעביד למיפל) וסופו באונס (דהא לא נפלה, אלא חתרה) הוא'!?

הניחא למאן דאמר 'תחילתו בפשיעה וסופו באונס – פטור'; אלא למאן דאמר 'תחילתו בפשיעה וסופו באונס – חייב' (פלוגתא היא בסוף 'המפקיד' (בבא מציעא דף מב,א): תרי לישני דש"ס אליבא דרב יוסף) - מאי איכא למימר?

אלא: מתניתין בכותל בריא, ואפילו לא חתרה; וכי איתמר דרבה - אסיפא איתמר: הניחה בחמה או שמסרה לחרש שוטה וקטן ויצתה והזיקה – חייב; אמר רבה: ואפילו חתרה (ובכותל בריא): לא מבעיא היכא דלא חתרה, דכולה בפשיעה הוא, אלא אפילו חתרה נמי: מהו דתימא הויא לה 'תחילתו בפשיעה (שהניחה בחמה, ופשיעה היא אצל פתיחת הדלת, דאמרינן לקמיה: כל תחבולות שיכולה לעשות - עושה אגב צערה) וסופו באונס (שחתרה)' - קא משמע לן דכולה פשיעה היא. מאי טעמא? דאמר ליה "מידע ידעת דכיון דשבקתה בחמה כל טצדקא (תחבולות) דאית לה למיעבד עבדא ונפקא".

הוציאוה לסטים - לסטים חייבין:

(בבא קמא נו,ב)

פשיטא: כיון דאפקוה קיימא לה ברשותייהו לכל מילי (כיון דאפקוה איכא משיכה ושינוי רשות, דהוי קנויה לכל מילי)?!

לא, צריכא דקמו לה באפה (שלא משכוה אלא עמדו בפניה לכל צד שלא תלך אנה ואנה אלא לקמה לאכול), כי הא דאמר רבה אמר רב מתנה אמר רב: המעמיד בהמת חברו על קמת חבירו – חייב; 'מעמיד' (משמע שאוחזה בידו ומוליכה לקמה) – פשיטא!? - לא, צריכא דקם לה באפה.

אמר ליה אביי לרב יוסף: הכישה (במקל) אמרת לן (בההיא ד'המעמיד', ומשום הכי מיחייב); ולסטים נמי: דהכישוה (ואשמועינן מתניתין דהכישה במקל - זו היא 'משיכה').

מסרה לרועה נכנס הרועה [תחתיו]:

אמרי: תחתיו דמאן? אילימא תחתיו דבעל בהמה - תנינא חדא זמנא [פ"ד מ"ט, דף מד,ב] : '*מסרו לשומר חנם ולשואל לנושא שכר ולשוכר - כולן נכנסו תחת הבעלים*'! אלא תחתיו דשומר (והכי משמע: מסרה שומר לרועה - נכנס הרועה תחתיו, ואזלי בעלים ומשתעו דינא בהדי שני), ושומר קמא אפטר ליה לגמרי (והראשון מסתלק).

לימא תיהוי תיובתא דרבא, דאמר רבא: שומר שמסר לשומר – חייב (אפילו באונסין, דאמר ליה מפקיד: "את מהימנת לי בשבועה, איהו לא מהימן לי בשבועה שנאנסה, [בפרק 'המפקיד' (בבא מציעא לו,ב)])?

אמר לך רבא: מאי '*מסרה לרועה*'? - לברזיליה (לתלמידו), דאורחיה דרועה למימסר לברזיליה.

איכא דאמרי: מדקתני '*מסרה לרועה*' ולא קתני 'מסרה לאחר' - שמע מינה: מאי '*מסרה לרועה*'? - מסר רועה לברזיליה, דאורחיה דרועה למימסר לברזיליה, אבל לאחר – לא; לימא מסייע ליה לרבא, דאמר רבא: שומר שמסר לשומר – חייב? אמרי: לא! דלמא אורחא דמילתא קתני, והוא הדין לאחר.

איתמר: שומר אבידה (הכניס אבידת חבירו לביתו, כדכתיב 'ואספתו אל תוך ביתך וגו' (דברים כב,ב)): רבה אמר: כשומר חנם דמי; רב יוסף אמר: כשומר שכר דמי. רבה אמר: כשומר חנם דמי: מאי הנאה קא מטי ליה?

רב יוסף אמר: כשומר שכר דמי: בההיא הנאה דלא בעיא למיתבי ליה ריפתא לעניא (ד'העוסק במצוה פטור מן המצוה'; מ'ובלכתך בדרך' [דברים ו,ז; יא,יט] נפקא לן במסכת סוכה (דף כה,א)) - הוי כשומר שכר.

איכא דמפרשי הכי: רב יוסף אמר: כשומר שכר דמי: כיון דרחמנא שעבדיה בעל כורחיה - הלכך כשומר שכר דמי.

<סימן החזירה לעולם השב חייא אמרת נשבר שכר>

איתיביה רב יוסף לרבה:

(בבא קמא נז,א)

[ספרי דברים פיסקא רכב] '*החזירה* (לאבידה) *למקום שיראנה* (בעליה) *- אינו חייב לטפל בה; נגנבה או אבדה - חייב באחריותה*' (שומר חנם פטור מגניבה ואבידה, ושומר שכר חייב [בפרק 'השואל' (בבא מציעא דף צד,ב)]) מאי '*נגנבה או אבדה*'? לאו נגנבה מביתו ואבדה מביתו?

לא, ממקום שהחזירה.

והא קתני '*אינו חייב ליטפל בה*'?

אמר ליה: הכא במאי עסקינן - כגון שהחזירה בצהרים, ותרתי קתני, והכי קתני: החזירה שחרית (שכיח איניש בביתיה) למקום שיראנה, ושכיח דעייל ונפיק וחזי לה - אינו חייב ליטפל בה; (אבל) החזירה בצהרים למקום שיראנה - דלא שכיח דעייל ונפיק (בצהרים מצוי במלאכתו בשדה), דלא חזי לה, ו'*נגנבה או אבדה - חייב באחריותה*'.

איתיביה [הסיא של ספרי דברים פיסקא רכב]: '*לעולם הוא חייב עד שיחזירנה לרשותו* (של בעלים); מאי '*לעולם*'? לאו 'אפילו מביתו' (אפילו הניחה מוצֵא בביתו וקתני 'חייב'), שמע מינה כשומר שכר דמי?

אמר ליה: מודינא לך בבעלי חיים (באבידת בעלי חיים, דחייב המוצא בגניבה ואבידה), (ולאו משום שכר מצוה אלא משום דגניבה ואבידה דידהו פשיעותא היא:) דכיון דנקטי להו ניגרא ('נגרי' - פסיעות) ברייתא (כיון שראה שמלומדות הן לצאת) - בעי נטירותא יתירתא (ואפילו הוי שומר חנם חייב; אבל שומר אבידה דמטלטלי - פטור מגניבה ואבידה).

איתיביה רבה לרב יוסף: '[דברים כב,א: לא תראה את שור אחיך או את שיו נדחים והתעלמת מהם] *השב* [תשיבם לאחיך] ('השב' - השבה מעלייתא משמע) *- אין לי אלא בביתו; לגינתו ולחורבתו מנין* (דסגי ליה למוצא בהשבתו לגינתן דבעלים)*? - תלמוד לומר: 'תשיבם' - מכל מקום*'; מאי '*לגינתו ולחורבתו*'? אילימא לגינתו המשתמרת ולחורבתו המשתמרת - היינו ביתו! אלא פשיטא: לגינתו שאינה משתמרת ולחורבתו שאינה משתמרת; שמע מינה: כשומר חנם דמי!

אמר ליה: לעולם לגינתו המשתמרת ולחורבתו המשתמרת, ודקא קשיא לך '*היינו ביתו*' - הא קא משמע לן: דלא בעינן דעת בעלים, כדרבי אלעזר, דאמר רבי אלעזר: הכל (גונב וגוזל או אחד מארבעה שומרין שהחזירו) צריכין דעת בעלים (צריך להודיעו לבעלים, ואם לא הודיעו - חייב המחזיר באחריותן) חוץ מהשבת אבידה, שהרי ריבתה בו תורה השבות הרבה.

אמר ליה אביי לרב יוסף: ואת לא תסברא דשומר אבידה כשומר חנם דמי? והא אמר רבי חייא בר אבא אמר רבי יוחנן: הטוען טענת גנב באבידה (לפטור עצמו על ידי גנב: שטוען נגנבה הימנו האבידה שמצאתי) - (ונמצא שבידו הוא) משלם תשלומי כפל (כגנב עצמו, דדרשינן בפרק 'מרובה' (לקמן דף סג,ב) 'אם לא ימצא הגנב' [שמות כב,ז]: אם לא ימצא כמו שאמר, אלא הוא עצמו גנבו - וכתיב בתריה 'ישלם שנים' [שמות כב,ח])' (אי אמרת בשלמא שומר אבידה כשומר חנם דמי - משום הכי משלם כפל, דהוי בעי למפטר נפשיה בטענת גנב), ואי סלקא דעתא שומר שכר הוי - אמאי משלם תשלומי כפל? קרנא בעי שלומי (מעיקרא כי טעין נגנבה הוה מחייב נפשיה לשלומי קרנא)!?

אמר ליה: הכא במאי עסקינן - כגון שטוען טענת לסטים מזויין ('גנב מזויין נטל הימנו בחזקה' דקא פטר נפשיה בטענת אונס).

אמר ליה: ליסטים מזויין גזלן הוא (ובטענת אונס פטר נפשיה; וכפל - בטוען טענת גנב הוא, דכתב ביה רחמנא 'וגונב מבית האיש' [שמות כב,ו]).

אמר ליה: שאני אומר: לסטים מזויין - כיון דמיטמר מאינשי - גנב הוא (ומשלם כפל). (וכן הפוטר עצמו בטענת לסטים מזויין; ולענין חיוב: לא מיחייב שומר שכר עליה אם אמת אתו דהא אניס.)

איתיביה:

(בבא קמא נז,ב)

(מתניתא היא [ולא ידענא היכא תניא]:) '*לא! אם אמרת בשומר חנם שכן משלם תשלומי כפל - תאמר בשומר שכר שאינו משלם תשלומי כפל*'? ואי סלקא דעתא 'לסטים מזויין - גנב הוא' נמצא בשומר שכר משלם תשלומי כפל בטוען טענת לסטים מזויין!

אמר ליה: הכי קאמר: 'לא! אם אמרת בשומר חנם שכן משלם תשלומי כפל בכל טענותיו (כלומר: כל טענות שעל ידי גנב, בין מזויין ובין שאינו מזויין; דהא שומר חנם פטור בגניבה ואבידה, הלכך כשנמצא שקרן - משלם כפל) תאמר בשומר שכר שאינו משלם תשלומי כפל (בטענת גנב שאינו מזויין, אפילו נמצאת בידו, דהא מעיקרא לא הוה פטר נפשיה מקרנא) אלא בטוען טענת לסטים מזויין!'

איתיביה [דומה למכילתא דרבי שמעון בר יוחאי פרק כב פסוק יג]: '[שמות כב,יג: וכי ישאל איש מעם ריעהו] *ונשבר או מת* [בעליו אין עימו שלם ישלם]*; אין לי* (שיהא שואל חייב) *אלא שבורה ומתה* (שהן אונס)*, גניבה ואבידה מנין? אמרת קל וחומר: ומה שומר שכר, שפטר בו שבורה ומתה* (דכתיב ביה 'ומת או נשבר או נשבה' וכתיב בתריה 'שבועת ה' תהיה בין שניהם' (שמות כב,ט-י))*, חייב בגניבה ואבידה* (דכתיב ביה 'אם גנב יגנב וגו' [שם פסוק יא]) *– שואל, שחייב בשבורה ומתה, אינו דין שחייב בגניבה ואבידה! וזהו קל וחומר שאין עליו תשובה*' ואי סלקא דעתא 'לסטים מזויין - גנב הוא' - אמאי '*אין עליו תשובה*'? איכא למפרך: מה לשומר שכר שכן משלם תשלומי כפל בטוען טענת לסטים מזויין (תאמר בשואל שאין בו כפל לעולם)!? (דהא מיחייב באונסין דכתיב 'ונשבר או מת' [שמות כב,יג], וכי נמי טעין 'לסטים מזויין נטלו הימנו' הוה מיחייב נפשיה בקרנא, ומי שאינו בא לגנוב את הקרן - לא ישלם כפל.)

אמר ליה: קסבר האי תנא (ד'ונשבר או מת') 'קרנא בלא שבועה עדיפא מכפילא בשבועה' (שואל עדיף, שמתחייב בשבורה ומתה בלא שום שבועת שקר, משומר שכר שפטור עליהן; ואף על פי שיש בשומר שכר כפל בטוען טענת לסטים מזויין - אין זה חומר, דכפל אינו בשומרין עד שישבע לשקר שנגנבה הימנו ואחר כך באו עדים! [בפרק 'מרובה' (לקמן דף סג,ב)] הלכך קנסא משום שבועה הוא דקנסיה רחמנא).

לימא מסייע ליה (דלסטים מזויין - גנב הוא) [תוספתא מסכת בבא מציעא (ליברמן) פרק ג הלכה ב]: '*השוכר פרה מחבירו ונגנבה, ואמר הלה: "הריני משלם ואיני נשבע* (דאי בעינא משתבע דנגנבה - מפטרינא)*", ואחר כך נמצא הגנב - משלם תשלומי כפל לשוכר* (דכיון דשילם נמצאת הגניבה שלו)';

סברוה (רבנן דבעו לסייעיה לרב יוסף מהא) כרבי יהודה (היא), דאמר: שוכר כנושא שכר דמי; ([ב'השוכר את הפועלים' (בבא מציעא צג,א)] ומחייב בגניבה), ומדקתני '*ואמר "הריני משלם ואיני נשבע"*' - מכלל דאי בעי פטר ליה נפשיה בשבועה (דנגנבה, כדקטעין); היכי דמי (דמפטר? הא מיחייב בגניבה)? (אלא ודאי) כגון דקא טעין טענת לסטים מזויין ("לסטים מזויין גנבה בחזקה"), וקתני '*ואחר כך נמצא הגנב -* (אותו לסטים) *משלם תשלומי כפל לשוכר*', שמע מינה לסטים מזויין - גנב הוא!

אמרי: מי סברת כרבי יהודה, דאמר: שוכר - כנושא שכר דמי? דלמא כרבי מאיר סבירא ליה, דאמר: שוכר - כשומר חנם דמי (ובגנב שאינו מזויין הוה פטר נפשיה מעיקרא)?

איבעית אימא (לעולם רבי יהודה היא, ובגנב שאינו מזויין,) כדמחליף רבה בר אבוה ותני (ב'השוכר את הפועלים') : '*שוכר - כיצד משלם? רבי מאיר אומר: כשומר שכר; רבי יהודה אומר: כשומר חנם*'.

רבי זירא אמר: (לעולם - כשומר שכר דמי; ואפילו הכי לא תסייעיה; דהאי דקתני כפל - בלסטים שאינו מזויין קאמר; וקתני רישא אינו נשבע - מכלל דאי בעי פטר נפשיה) הכא במאי עסקינן? בטוען טענת לסטים מזויין (הלכך אי בעי - איפטר); ונמצא לסטים שאינו מזויין (וכשנמצא הגנב נמצא שאינו מזויין, ובר כפל הוא).

נפלה לגינה ונהנית - משלמת מה שנהנית:

אמר רב: (האי דקתני 'מה שנהנית משלמת') בנחבטה (כשחבטה על התבואה שיקעתן בקרקע והפסידם והיא נהנית שלא לקתה מקרקע).

(ופרכינן:) אבל אכלה - אפילו מה שנהנית אינה משלמת (בתמיה)? לימא רב לטעמיה, דאמר רב (גבי הכניס פירותיו לחצר חבירו שלא ברשות [ב'שור שנגח את הפרה' (לעיל דף מז,ב)] דקתני 'הוזקה בהם בהמה של בעל הבית - חייב בעל הפירות' ואמר רב: כשהוחלקה בהן שנו, אבל אכלה והתריזה - פטור המכניס:) היה לה שלא תאכל! (והכא נמי אמר בעל הבהמה: "בירידתה - אנוסה היא, שהרי נפלה; ובאכילתה - היה לה שלא תאכל, ומה אני יכול לעשות"!)

אמרי: הכי? השתא: אימור דאמר רב התם 'היה לה שלא תאכל' היכא דאיתזקא היא, דמצי אמר ליה מריה דפירי "לא משלמנא! היה לה שלא תאכל"; לאזוקי היא אחריני דפטירה לשלומי - מי אמר? אלא

(בבא קמא נח,א)

'לא מבעיא' קאמר: לא מבעיא אכלה, דמשלמת (מיהא) מה שנהנית (אף על גב דלא פשע בשמירתה - דהא נהנית), אבל נחבטה (דאפילו בההיא הזיקא - אנוסה הואי) אימא: (האי בעל השדה) 'מבריח ארי מנכסי חבירו' הוא (שהציל את בהמת חבירו שלא נחבטה בקרקע ומצוה הוא דעבד), ומה שנהנית נמי לא משלם (ומידי לא לשקול) - קא משמע לן.

ואימא הכי נמי?

'מבריח ארי מנכסי חבירו' - מדעתו הוא; האי - לאו מדעתו;

אי נמי 'מבריח ארי מנכסי חבירו' - לית ליה פסידא; האי - אית ליה פסידא.

היכי נפל?

רב כהנא אמר: שהוחלקה במימי רגליה (מרשות הרבים לגינה, דאונסא דלא סלקא אדעתיה הוא);

רבא אמר: שדחפתה חברתה.

מאן דאמר שדחפתה חברתה - כל שכן שהוחלקה במימי רגליה, ומאן דאמר שהוחלקה במימי רגליה - אבל דחפתה חברתה - פשעה ומשלמת מה שהזיקה, דאמר ליה: "איבעי לך עבורי חדא חדא".

אמר רב כהנא: לא שנו (דמה שנהנית הוא דמשלמת ולא מה שהזיקה) אלא באותה ערוגה (אלא שאכלה מיד באותה ערוגה שנפלה שם: דכיון דאנוסה היא בנפילה - אנוסה היא נמי באכילתה, דכיון דחזיא לתבואה תותה - לא מוקמה אנפשה), אבל (הלכה) מערוגה לערוגה (ואכלה) - משלמת מה שהזיקה.

ורבי יוחנן אמר: אפילו מערוגה לערוגה, ואפילו כל היום כולו, עד שתצא ותחזור לדעת [הבעלים].

אמר רב פפא: לא תימא 'עד שתצא לדעת (שידעו הבעלים שיצאת) ותחזור לדעת (שלא נעל בפניה כראוי)' אלא כיון שיצתה לדעת (שידעו ביציאתה) - אף על פי שחזרה שלא לדעת (דהשתא לא סגי לה בשמירה פחותה); מאי טעמא? - דאמר ליה: כיון דילפא [שלמדה שיש שם מקום אוכל] - כל אימת דמשתמטא להתם רהטא.

ירדה כדרכה והזיקה - משלמת מה שהזיקה:

בעי רבי ירמיה: ירדה כדרכה והזיקה במי לידה מהו? אליבא דמאן דאמר 'תחלתו בפשיעה (בלאו לידה היה לו לשומרה שלא תכנס ותאכל) וסופו באונס (לא היה יודע שתלד [שם באותו זמן ומקום]) – חייב' לא תיבעי לך; כי תיבעי לך אליבא דמאן דאמר 'תחלתו בפשיעה וסופו באונס – פטור', מאי? מי אמרינן 'כיון דתחלתו בפשיעה וסופו באונס - פטור' או דלמא: הכא - כולה בפשיעה הוא: דכיון דקא חזי דקריבה לה למילד - איבעי ליה לנטורה

(בבא קמא נח,ב)

ולאסטמורי בגוה (להשמר ולהזהר בה)?

תיקו.

כיצד '*משלמת מה שהזיקה*'? [שמין בית סאה באותה שדה כמה היתה יפה - וכמה היא יפה]:

מנא הני מילי?

אמר רב מתנה: דאמר קרא [שמות כב,ד: כי יבער איש שדה או כרם ושלח את בעירה] ובער בשדה אחר [מיטב שדהו ומיטב כרמו ישלם] - מלמד ששמין על גב שדה אחר.

האי 'ובער בשדה אחר' מבעי ליה לאפוקי רשות הרבים!?

אם כן לכתוב רחמנא 'ובער בשדה חבירו'; אי נמי 'שדה אחר'; מאי 'בשדה אחר' - ששמין על גב שדה אחר.

ואימא כוליה להכי הוא דאתא, לאפוקי רשות הרבים מנלן?

אם כן לכתביה רחמנא גבי תשלומין: 'מיטב שדהו ומיטב כרמו ישלם בשדה אחר', למה לי דכתביה רחמנא גבי 'ובער'? שמע מינה תרתי.

היכי שיימינן (לבית סאה דמתניתין)?

אמר רבי יוסי בר חנינא: סאה בששים סאין (האי 'בית סאה' דקתני במתניתין דבשביל ערוגה אחת שמין בית סאה - לאו בית סאה באנפי נפשה שיימינן, דמכחישין ליה למזיק, לפי שבית סאה נמכרת ביוקר, לפי שמועט הוא, ואינו מצוי לימכר, ועני שאין ידו משגת לדמי קרקע גדולה קונה אותו ביותר מדמיו, וקרחת ערוגה של קב או קביים חשיב לו לפי דמיו; אלא שמין ששים סאים כמה שוין, ורואין כמה דמים מגיעין לבית סאה, וחוזרין ושמין כמה נפחתו דמיו בשביל קרחת ערוגה זו.

ואם תאמר: למה הוזכר בית סאה? - שאם היה שמין מתחלה הערוגה בששים סאין כמה היו יפין וכמה הן יפין - לא היה משלם כלום, שאין קרחת ערוגה קטנה ניכרת בששים סאין, אבל בבית סאה ניכרת).

רבי ינאי אמר: תרקב בששים תרקבים (שלשים סאין שמין, ולא ששים, דאם כן מפסדת ליה לניזק, שאין קונין מצויין לששים סאין, לפי שמרובין הן לאדם בינוני, ומועטין הן למשופע בנכסים).

חזקיה אמר: קלח בששים קלחים (מה שאכלה - בששים שיעורין כמותו).

מיתיבי: '*אכלה קב או קביים אין אומרים "תשלם* (גירסת רש"י: משלם) *דמיהן* (כמו שנמכרין קב או קביים בשוק)*" אלא רואין אותה כאילו היא ערוגה קטנה ומשערים אותה*' מאי? לאו בפני עצמה (וקשיא לכולהו)'?

לא, בששים (ולכל חד כדאית ליה).

תנו רבנן: '*אין שמין קב מפני שמשביחו ולא בית כור מפני שפוגמו*' (כור = שלשים סאה);

מאי קאמר?

אמר רב פפא: הכי קאמר: (אם אכלה קב) אין שמין קב בששים קבים מפני שמשביח מזיק (דששים קבים אין להם מכר מפני שמרובין הן לעני ומועטין לבינוני וכל שכן לעשיר; ועוד: שאין קרחת קב ניכרת בששים קבים) ולא כור בששים כורין (אכלה כור תבואה - אין שמין אותה בששים כורין) מפני שפוגם מזיק (לפי שאדם המשופע בנכסים ותאב לקנות קרקע גדולה - קונה אותה כשהוא מוצאה בהרבה יותר מדמיו; ועוד: קרחת כור גדולה היא מאד אלא כל סאה שמין בששים).

מתקיף לה רב הונא בר מנוח: האי 'ולא בית כור'? – 'ולא כור' מבעי ליה (כדקתני 'אין שמין קב' ולא קתני 'בית קב')!?

אלא אמר רב הונא בר מנוח משמיה דרב אחא בריה דרב איקא: הכי קתני: אין שמין קב בפני עצמו מפני שמשביח ניזק, ולא קב בבית כור (אין קרחתו נראית) מפני שפוגם ניזק, אלא בששים.

ההוא גברא דקץ קשבא (דקל) מחבריה. אתא לקמיה דריש גלותא. אמר ליה (ריש גלותא): לדידי חזי לי (אני ראיתי), ותלתא תאלתא בקינא הוו קיימי (שלשה דקלים זה אצל זה) והוו שוו מאה זוזי; זיל הב ליה תלתין ותלתא ותילתא.

אמר: גבי ריש גלותא דדאין דינא דפרסאה (שאינו דין תורה) למה לי? אתא לקמיה דרב נחמן. אמר ליה: בששים.

אמר ליה רבא: אם אמרו (בששים - להקל על המזיק) בנזקי ממונו (במה שאכלה בהמתו והזיקה) - יאמרו בנזקי גופו (שמזיק בעצמו בידים שקצץ לדקל)?

אמר ליה אביי לרבא: בנזקי גופו - מאי דעתיך? דתניא: '*המבכיר* (שיחת וכילה) *כרמו של חבירו סמדר - רואין אותו כמה היתה יפה קודם לכן וכמה היא יפה לאחר מכאן*' ואילו בששים לא קתני?

אטו גבי בהמתו נמי: מי לא תניא כי האי גוונא, דתניא: '*קטמה נטיעה* (בהמה שקטמה נטיעה)*: רבי יוסי אומר: גוזרי גזירות שבירושלים* (קונסי קנסות אדמון וחנן בן אבשלום, בפרק בתרא דכתובות) *אומרים: נטיעה בת שנתה - שתי כסף; בת שתי שנים - ארבעה כסף; אכלה חזיז* (שחת) *- רבי יוסי הגלילי אומר: נידון במשוייר שבו* (רואין את הנותר לפי מה שתעלה כל ערוגה וערוגה בימי הקציר ומשלם)*, וחכמים אומרים: רואין אותה כמה היתה יפה וכמה היא יפה* (הקרקע לימכר כשהיא עם השחת)*;*

(בבא קמא נט,א)

*אכלה סמדר* (ענבים דקין בהתחלתן לאחר שפרחו מיד)*:*

*רבי יהושע אומר: רואין אותן כאילו הן ענבים עומדות ליבצר; וחכמים אומרים: רואין כמה היתה יפה וכמה היא יפה* (הקרקע לימכר כשהיא סמדר ולהקל באו)*;*

*רבי שמעון בן יהודה אומר משום רבי שמעון: במה דברים אמורים* (בנישומין אגב קרקע)*? - בזמן שאכלה לולבי גפנים ויחורי תאנים* (האשכולות נראה בחניטת הגפנים, וניכר, ועדיין לא פרח להיות הענבים גמורים; והוא 'לולב'; וכן יחור בתאנים) *אבל אכלה פגים* (בתאנה) *או בוסר* (בענבים - שהן כפול הלבן והוו כפירות גמורים) *- רואין אותן כאילו ענבים עומדות ליבצר*'; קתני מיהת [בענין סמדר] '*וחכמים אומרים: 'רואין אותן כמה היתה יפה וכמה היא יפה*' ולא קתני 'בששים'! אלא מאי אית לך למימר? בששים? הכא נמי בששים.

אמר אביי: רבי יוסי הגלילי ורבי ישמעאל אמרו דבר אחד: רבי יוסי הגלילי – הא, דאמרן ['נידון במשוייר שבו']. רבי ישמעאל – דתניא: '[שמות כב,ד: כי יבער איש שדה או כרם ושלח את בעירה ובער בשדה אחר] *מיטב שדהו ומיטב כרמו ישלם; מיטב שדהו של ניזק ומיטב כרמו של ניזק - דברי רבי ישמעאל; רבי עקיבא אומר: לא בא הכתוב אלא לגבות לניזקין מן העידית* (אותה שומא ששמו בית דין: מאה או מאתים - יגבה קרקע במאה או במאתים מן העידית שבנכסיו)*, וקל וחומר להקדש*'.

ולא תימא (דהאי 'מיטב של ניזק', דקאמר רבי ישמעאל, וקשיא לן בפרק קמא: אכלה כחושה משלם שמינה? ותרצה רב אידי:) כרב אידי בר אבין, דאמר רב אידי בר אבין: כגון שאכלה ערוגה בין הערוגות, ולא ידעינן אי כחושה הואי אי שמינה הואי, דאמר 'קום שלים שמינה במיטב דאיכא השתא'; דהכי לא אמרינן; מאי טעמא? - 'המוציא מחבירו עליו הראיה (וכחושה הוא דמשלם)';

אלא (מאי 'מיטב דניזק' דקאמר רבי ישמעאל? לאו בספיקא מיירי, והכי קאמר:) במיטב דלקמיה (אותה ערוגה שאכלה - ישלם כפי מה שהיתה ראויה להטיב ולהשביח לקמיה[=לעתיד]), ומאי ניהו? כי היאך דסליק (בימות הקציר) [כלומר: לפי שאר הגידולים כאשר היבול בשל, וכרבי יוסי הגלילי].

אמר מר: '*רבי שמעון בן יהודה אומר משום רבי שמעון: במה דברים אמורים? שאכלה לולבי גפנים ויחורי תאנים*'; הא סמדר (לאחר שפרחו הענבים מיד; ו'לולב'ין - קודם שפרחו) - רואין אותן כאילו ענבים עומדות ליבצר; אימא סיפא: '*אכלה פגים או בוסר*' - הוא דרואין אותן כאילו ענבים עומדות ליבצר, הא סמדר - רואין אותן כמה היא יפה וכמה היתה יפה!?

אמר רבינא: כרוך ותני (הוסיף סמדר עמהם במשנה): 'במה דברים אמורים? בזמן שאכלה לולבי גפנים ויחורי תאנים, אבל אכלה סמדר פגין או בוסר - רואין אותן כאילו ענבים עומדות ליבצר.'

אי הכי - רבי שמעון בן יהודה היינו רבי יהושע?

איכא בינייהו 'כחש גופנא' (לנכות מן התשלומין מה שיכחישו הענבים בגפנים אם יעמדו שם עד הבציר, שתמיד יונקים לחלוח הגפן), ולא מסיימי [מה יאמר בזה רבי יהושע ומה – רבי שמעון].

אביי אמר: מסיימי ומסיימי! מאן תנא דחייש לכחש גופנא? רבי שמעון בן יהודה היא (דשמענא ליה בדוכתא אחריתי), דתניא: '*רבי שמעון בן יהודה אומר משום רבי שמעון בן מנסיא: אונס אינו משלם את הצער מפני שסופה להצטער תחת בעלה* (אלמא מנכין מן התשלומין כפי מה שעתידה להכחיש)*!*

*אמרו לו: אינו דומה נבעלת ברצון לנבעלת באונס*'.

אמר אביי: הני תנאי ורבי שמעון בן יהודה אמרו דבר אחד: רבי שמעון בן יהודה – הא, דאמרן; הני תנאי - מאי היא? דתניא (בדמי ולדות קמיירי): '*רבי יוסי אומר: נכי חיה* (דמנכה לו מה שהבעל עתיד ליתן בשכר המיילדת, ונזק האשה שהיא נזוקה ומצטערת עכשיו יותר משיש לה חיה - הרי הוא משלם לאשה: נזק וצער; ונמצא הכל בכלל; ומדמי ולדות שהוא נותן לבעל - מנכין שכר חיה)*; בן עזאי אומר: נכי מזונות* (שהוא צריך להוסיף על מזונות אשתו בימי קישויה, והשתא אין קישוי! אלמא מנכינן מה שהוא עתיד להוציא)'.

מאן דאמר 'נכי חיה' - כל שכן נכי מזונות; ומאן דאמר 'נכי מזונות' - אבל נכי חיה לא, דאמר ליה "אתתא דידי פקיחא היא ולא מבעיא חיה".

רב פפא ורב הונא בריה דרב יהושע עבוד עובדא כוותיה דרב נחמן: בששים.

לישנא אחרינא: רב פפא ורב הונא בריה דרב יהושע שמו דקלא אגב קטינא דארעא.

והלכתא כוותיה דרב פפא ורב הונא בריה דרב יהושע בדקלא דארמאה, והלכתא כוותיה דריש גלותא בדקלא פרסאה (חשוב הוא מאד ונישום בפני עצמו).

אליעזר זעירא

(בבא קמא נט,ב)

הוה סיים מסאני אוכמי (מנהג אבלים) וקאי בשוקא דנהרדעא; אשכחוהו דבי ריש גלותא ואמר ליה: מאי שנא הני מסאני?

אמר להו: דקא מאבילנא אירושלים.

אמרו ליה: את חשיבת לאיתאבולי אירושלים? סבור יוהרא הוה, אתיוה וחבשוה.

אמר להו: גברא רבה אנא!

אמרו ליה: מנא ידעינן?

אמר להו: או אתון בעו מינאי מילתא או אנא איבעי מינייכו מילתא!

אמרו ליה: בעי את!

אמר להו: האי מאן דקץ כופרא ('כופרא' בתמרים - כבוסר בענבים) - מאי משלם?

אמרו ליה: משלם דמי כופרא (אינו כלום לימכר עכשיו).

והא הוו תמרי (לאחר זמן)?

אמרו ליה: משלם דמי תמרי.

אמר להו: והא לאו תמרי שקל מיניה?

אמרו ליה: אימא לן את!

אמר להו: בששים (עם הקרקע; דהכל בכלל שהקונה קרקע בפירותיה - נותן עיניו קצת בשבח של אחר זמן).

אמרו ליה: מאן אמר כוותיך?

אמר להו: הא שמואל חי ובית דינו קיים!

שדרו קמיה דשמואל, אמר להו: שפיר קאמר לכו: בששים.

ושבקוהו.

רבי שמעון אומר: אכלה פירות גמורים [משלמת פירות גמורים, אם סאה – סאה, אם סאתים – סאתים]:

מאי טעמא? הא דאמר רחמנא [שמות כב,ד: כי יבער איש שדה או כרם ושלח את בעירה] *ובער בשדה אחר* [מיטב שדהו ומיטב כרמו ישלם] *- מלמד ששמין על גב השדה*' – הני מילי מידי דצריך לשדה; הני - כיון דלא צריכי לשדה - בעינייהו בעי שלומי.

אמר רב הונא בר חייא אמר רבי ירמיה בר אבא: דן רב (מעשה עָבַד) כרבי מאיר, ופסק הלכתא (כלומר לימד לתלמידים שהלכה כרבי שמעון הלכה פסוקה לדורות) כרבי שמעון: דן רב כרבי מאיר – דתניא: '[בעל שרוצה לקבוע שדה מסויימת לכתובה ולשחרר את השיעבוד על שאר שדותיו:] *כתב לראשון ולא חתמה לו* (שדה המיוחדת לכתובה)*, לשני וחתמה לו - אבדה כתובתה* (ולא מצית לומר 'נחת רוח עשיתי לבעלי', דאם כן הוה לה למעבד לראשון, אלא ודאי גמרה ומקניא) *- דברי רבי מאיר; רבי יהודה אומר: יכולה היא שתאמר 'נחת רוח עשיתי לבעלי, אתם מה לכם עלי*', ופסק הלכתא כרבי שמעון, כי הא דתנן: '*רבי שמעון אומר: אכלה פירות גמורין - משלמת פירות גמורין, אם סאה – סאה, אם סאתים – סאתים*'.

משנה:

המגדיש בתוך שדה חבירו שלא ברשות, ואכלתן בהמתו של בעל השדה – פטור; ואם הוזקה בהן - בעל הגדיש חייב; ואם הגדיש ברשות בעל השדה – [בעל השדה] חייב.

גמרא:

לימא תנן דלא כרבי, דאי כרבי - האמר [בבא קמא פ"ה מ"ג; לעיל מז,ב] '[בכולן אינו חייב] *עד שיקבל עליו בעל הבית לשמור*'!

אמר רב פפא: הכא בנטר בי דרי (שומר הגרנות; שמנהגן היה לעשות כל בני הבקעה בגורן אחד: זה גדישו וזה גדישו; וממנין שומר) עסקינן; דכיון דאמר ליה "עייל וגדוש" – "עייל ואנטר לך" הוא (ובההיא - אפילו רבי מודה).

משנה:

השולח את הבערה ביד חרש שוטה וקטן - פטור בדיני אדם וחייב בדיני שמים.

שלח ביד פקח - הפקח חייב.

גמרא:

אמר ריש לקיש משמיה דחזקיה: לא שנו אלא שמסר לו גחלת וליבה, אבל מסר לו שלהבת – חייב; מאי טעמא? מעשיו קא גרמו לו.

ורבי יוחנן אמר: אפילו מסר לו שלהבת – פטור; מאי טעמא? צבתא ('צבת': טנליי"ש [החברה?]) דחרש גרמה לו, ולא מחייב עד שימסור לו גווזא (קוצים),

(בבא קמא ס,א)

[ברי"ף: או] סלתא (עצים דקים) [ו]שרגא, דההוא ודאי מעשה דידיה גרמו.

שלח ביד פקח - הפקח חייב [אחד הביא את האור ואחד הביא את העצים - המביא את העצים חייב; אחד הביא את העצים ואחד הביא את האור - המביא את האור חייב. בא אחר וליבה - המלבה חייב]:

אמר רב נחמן בר יצחק: מאן דתני 'ליבה' לא משתבש, ומאן דתני 'ניבה (כשאדם מדבר מנענע שפתיו ורוח יוצא)' לא משתבש:

מאן דתני 'ליבה' לא משתבש, דכתיב [שמות ג,ב: וירא מלאך ה' אליו] בלבת אש [מתוך הסנה וירא והנה הסנה בער באש והסנה איננו אכל], ומאן דתני 'ניבה' לא משתבש, דכתיב (ישעיהו נז,יט) בורא ניב שפתים [שלום שלום לרחוק ולקרוב אמר ה' ורפאתיו]!

לבתה הרוח - כולן פטורין:

תנו רבנן: '*ליבה ולבתה הרוח: אם יש בלבויו כדי ללבותה – חייב, ואם לאו – פטור.*' אמאי? ליהוי כ'זורה ורוח מסייעתו' (דחייב משום מלאכה בשבת, אף על פי שהרוח מסייעתו כשהוא מגביה התבואה ברחת [שקורין פליי"א [קלשון])?

אמר אביי: הכא במאי עסקינן? - כגון שליבה מצד אחד ולבתו הרוח מצד אחר (דלא אהני איהו).

רבא אמר: כגון שליבה ברוח מצויה (כשמתחיל ללבות לא היתה הרוח נושבת בחזקה, ולא היה מבעיר בכך) ולבתו הרוח ברוח שאינה מצויה (ובאתה רוח שאינה מצויה ולבתו, דמילתא דלא סליק אדעתא הוא); (אבל זורה לענין שבת - סגי לה ברוח מצויה, ולהכי איכוין).

רבי זירא אמר: כגון דצמרה צמורי (לשון 'אישתא צמירתא' (שבת דף סז,א): חמימות; כלומר: שלא נפח ממש, אלא בנשימה כדרך המחמם בנשימתו את ידיו, דאין זה ליבוי כלל).

רב אשי אמר: כי אמרינן 'זורה ורוח מסייעתו' - הני מילי לענין שבת, דמלאכת מחשבת אסרה תורה (נתקיימה מחשבתו: דניחא ליה ברוח מסייעתו), אבל הכא - גרמא בעלמא הוא, וגרמא בנזקין פטור.

משנה:

השולח את הבערה ואכלה עצים או אבנים או עפר (לחכה נירו ונתקלקל) – חייב, שנאמר (שמות כב,ה) כי תצא אש ומצאה קוצים ונאכל גדיש או הקמה או השדה - שלם ישלם המבעיר את הבערה.

גמרא:

אמר רבא: למה לי דכתב רחמנא 'קוצים' 'גדיש' 'קמה' ו'שדה'? – צריכי:

א) דאי כתב רחמנא 'קוצים' הוה אמינא: קוצים הוא דחייב רחמנא, משום דשכיח אש גבייהו (אין בני אדם מזדהרין בהן, דלכך עומדין; הלכך איכא למימר זה פשע) ושכיח דפשע, אבל גדיש - דלא שכיח אש גבייהו ולא שכיח דפשע - אימא לא (דאיכא למימר אנוס היה)!

ב) ואי כתב רחמנא 'גדיש' הוה אמינא: גדיש חייב רחמנא, משום דהפסד מרובה הוא, אבל קוצים - דהפסד מועט - אימא לא!;

ג) 'קמה' למה לי? מה קמה בגלוי - אף כל בגלוי;

ולרבי יהודה (פלוגתא דרבי יהודה בהאי פירקא (דף סא,ב)) דמחייב אנזקי טמון באש – 'קמה' למה לי?

לרבות כל בעלי קומה (אף בעלי חיים ואילנות).

ורבנן לרבות כל בעלי קומה מנא להו?

נפקא להו מ'או הקמה'.

ורבי יהודה?

'או' מיבעי ליה לחלק.

ורבנן - לחלק מנא להו?

נפקא להו מ'או השדה'.

ורבי יהודה?

איידי דכתב רחמנא 'או הקמה' כתב 'או השדה'.

ד) 'שדה' למה לי?

לאתויי לחכה נירו (חרישה שלא נזרע) וסכסכה אבניו ('סכסוך' שייך באבנים, 'לחיכה' בשאר דברים).

ולכתוב רחמנא 'שדה' ולא בעי הנך?

צריכא: דאי כתב רחמנא 'שדה' הוה אמינא: מה שבשדה – אִין (תבואה קאמר קרא, ולא קרקע ממש), מידי אחרינא לא - קא משמע לן (להכי כתב 'קמה' בהדיא: דהשתא אתרבי 'שדה' לגופה של קרקע).

אמר רבי שמעון בר נחמני אמר רבי יונתן: אין פורענות באה לעולם אלא בזמן שהרשעים בעולם, ואינה מתחלת אלא מן הצדיקים תחלה, שנאמר (שמות כב,ה): כי תצא אש ומצאה קוצים...; אימתי אש יוצאה? - בזמן שקוצים מצוין לה; ואינה מתחלת אלא מן הצדיקים תחלה, שנאמר (המשך הפסוק) ונאכל גדיש; 'ואכל גדיש' לא נאמר אלא 'ונאכל גדיש' - שנאכל גדיש כבר.

תאני רב יוסף: מאי דכתיב [שמות יב,כב: ולקחתם אגדת אזוב וטבלתם בדם אשר בסף והגעתם אל המשקוף ואל שתי המזוזת מן הדם אשר בסף] ואתם לא תצאו איש מפתח ביתו עד בקר?

כיון שניתן רשות למשחית - אינו מבחין בין צדיקים לרשעים; ולא עוד אלא שמתחיל מן הצדיקים תחלה, שנאמר [יחזקאל כא,ח: ואמרת לאדמת ישראל כה אמר ה' הנני אליך והוצאתי חרבי מתערה] והכרתי ממך צדיק ורשע.

בכי רב יוסף: כולי האי נמי לָאַיִן דומין (כלומר: להבל חשובים הצדיקים, שקודמים לפורענות)?

אמר ליה אביי: טיבותא הוא לגבייהו (שלא יראו ברעה העתידה לבא), דכתיב [ישעיהו נז,א: הצדיק אבד ואין איש שם על לב ואנשי חסד נאספים באין מבין] כי מפני הרעה נאסף הצדיק.

אמר רב יהודה אמר רב:

(בבא קמא ס,ב)

לעולם יכנס אדם בכי טוב (בעוד חמה זורחת ילין במלון, ולא ימתין עד שתחשך) ויצא בכי טוב (ולבקר לא ישכים לצאת עד שיאיר. 'כי טוב' - לישנא מעליא: 'האור כי טוב' [בראשית א,ד], כלומר טוב הוא לצאת בו וליכנס בו, מפני המזיקין והליסטין) שנאמר [שמות יב,כב: ולקחתם אגדת אזוב וטבלתם בדם אשר בסף והגעתם אל המשקוף ואל שתי המזוזת מן הדם אשר בסף] ואתם לא תצאו איש מפתח ביתו עד בקר.

תנו רבנן: '*דֶבֶר בעיר - כנס רגליך, שנאמר* [שמות יב,כב: ולקחתם אגדת אזוב וטבלתם בדם אשר בסף והגעתם אל המשקוף ואל שתי המזוזת מן הדם אשר בסף] ואתם לא תצאו איש מפתח ביתו עד בקר; ואומר (ישעיהו כו,כ) לך עמי בא בחדריך וסגור דלתיך בעדך [חבי כמעט רגע עד יעבור זעם]; ואומר (דברים לב,כה) מחוץ תשכל חרב (חרבו של מלאך המות) ומחדרים אימה [גם בחור גם בתולה יונק עם איש שיבה] ('אימה' = אימת מות של מלאך, ולא בגלוי כל כך).

מאי '*ואומר*'?

וכי תימא 'הני מילי בליליא, אבל ביממא לא' - תא שמע: לך עמי בא בחדריך וסגור דלתיך; וכי תימא 'הני מילי [היכא] דליכא אימה מגואי, אבל היכא דאיכא אימה מגואי - כי נפיק יתיב ביני אינשי בצוותא בעלמא טפי מעלי' - תא שמע: מחוץ תשכל חרב ומחדרים אימה: אף על גב דמחדרים אימה - מחוץ תשכל חרב.

רבא בעידן רתחא (דֶבֶר) הוי סכר כוי (סתם חלונות), דכתיב (ירמיהו ט,כ) כי עלה מות בחלונינו [בא בארמנותינו להכרית עולל מחוץ בחורים מרחבות].

תנו רבנן: '*רעב בעיר - פזר רגליך, שנאמר* (בראשית יב,י) *ויהי רעב בארץ וירד אברם מצרימה לגור שם* [כי כבד הרעב בארץ]*, ואומר* (בארבעה אנשים מצורעים)*:* (מלכים ב ז,ד) *אם אמרנו נבא העיר והרעב בעיר ומתנו שם* [ואם ישבנו פה ומתנו ועתה לכו ונפלה אל מחנה ארם אם יחינו נחיה ואם ימיתנו ומתנו].

מאי '*ואומר*'?

וכי תימא 'הני מילי היכא דליכא ספק נפשות (במקום שתגלה שם), אבל היכא דאיכא ספק נפשות לא' - תא שמע (וסיפיה דקרא): לכו ונפלה אל מחנה ארם אם יחיונו נחיה.

תנו רבנן: '*דֶבֶר בעיר - אל יהלך אדם באמצע הדרך מפני שמלאך המות מהלך באמצע הדרכים*': דכיון דיהיבא ליה רשותא - מסגי להדיא; '*שלום בעיר - אל יהלך בצדי דרכים*': דכיון דלית ליה רשותא - מחבי חבויי ומסגי

תנו רבנן: '*דֶבֶר בעיר - אל יכנס אדם יחיד לבית הכנסת, שמלאך המות מפקיד שם כליו*'; והני מילי היכא דלא קרו ביה דרדקי, ולא מצלו ביה עשרה.

תנו רבנן: '*כלבים בוכים - מלאך המות בא לעיר; כלבים משחקים - אליהו הנביא בא לעיר*'; והני מילי דלית בהו נקבה (דהתם משום נקבה הוא דעבדי).

יתיב רב אמי ורב אסי קמיה דרבי יצחק נפחא. מר אמר ליה: לימא מר שמעתתא; ומר אמר ליה: לימא מר אגדתא!

פתח למימר אגדתא - ולא שביק מר; פתח למימר שמעתתא - ולא שביק מר. אמר להם: אמשול לכם משל למה הדבר דומה: לאדם שיש לו שתי נשים, אחת ילדה ואחת זקינה: ילדה מלקטת לו לבנות זקינה מלקטת לו שחורות, נמצא קרח מכאן ומכאן.

אמר להן: אי הכי, אימא לכו מלתא דשויא לתרוייכו (אגדתא ושמעתתא בדבר אחד, ושניכם שוין בה שתתרצו ותחפצו בה): '(שמות כב,ה) כי תצא אש ומצאה קוצים [ונאכל גדיש או הקמה או השדה] - תצא מעצמה (אנחנו גרמנו לו שקלקלנו; והבטיח הקב"ה לשלם כאילו הוא הבעירה) - שלם ישלם המבעיר את הבערה: אמר הקב"ה: עלי לשלם את הבערה שהבערתי: אני הציתי אש בציון, שנאמר [איכה ד,יא: כלה ה' את חמתו שפך חרון אפו] ויצת אש בציון ותאכל יסודותיה; ואני עתיד לבנותה באש, שנאמר (זכריה ב,ט) ואני אהיה לה חומת אש סביב ולכבוד אהיה בתוכה.

שמעתתא: פתח הכתוב בנזקי ממונו (שהזיק ממונו, דכתיב 'כי תצא' - משמע מעצמה: שהדליק בתוך שלו והלכה ודלקה בתוך של חבירו) וסיים בנזקי גופו (שקראו 'מבעיר': בידים), לומר לך: אשו משום חציו (כזורק חץ, שמזיק למרחוק, דאיהו גופיה עביד; הכא נמי: איהו גופיה עביד, ונפקא מיניה: לחייבו בארבעה דברים אם הוזק בה אדם, כדאמרינן בפרק שני (דף כג,א)).

(שמואל ב כג,טו) ויתאוה דוד ויאמר מי ישקני מים מבור בית לחם אשר בשער? (פסוק טז) ויבקעו שלשת הגבורים במחנה פלשתים וישאבו מים מבור בית לחם אשר בשער [וישאו ויבאו אל דוד ולא אבה לשתותם ויסך אתם לה'] (סנהדרין: זקני השער); מאי קא מיבעיא ליה?

אמר רבא אמר רב נחמן: טמון באש קמיבעיא ליה (מעשה בא לפניו במחנה ששרפו אנשיו גדיש של ישראל, ונצרך לשאול הלכה): אי (אם חייבין לשלם כלים הטמונים בתוכו) כרבי יהודה אי (פטורין) כרבנן? ופשטו ליה מאי דפשטו ליה.

רב הונא אמר: גדישים דשעורים דישראל הוו (אקרא סמיך, דכתיב (דברי הימים א יא,יג, שם מסופר אותו הספור): ותהי חלקת השדה מלאה שעורין), דהוו מטמרי פלשתים בהו, וקא מיבעיא ליה: מהו להציל עצמו בממון חבירו? שלחו ליה: אסור להציל עצמו בממון חבירו, אבל אתה - מלך אתה, [ומלך] פורץ (גדר שדה אחרים) לעשות לו דרך (ולאוכלוסין שלו דאמרינן [בבבא בתרא דף ק,ב] דרך המלך אין לה שיעור) ואין מוחין בידו.

ורבנן - ואיתימא רבה בר מרי – אמרו: גדישים דשעורין (בדברי הימים א יא,יג) - דישראל הוו, וגדישין דעדשים (בספר שמואל: שמואל ב כג,יא) - דפלשתים, וקא מיבעיא להו: מהו ליטול גדישין של שעורין דישראל ליתן לפני בהמתו על מנת לשלם גדישין של עדשים דפלשתים? שלחו ליה (יחזקאל לג,טו) חבול ישיב רשע גזילה ישלם [בחקות החיים הלך לבלתי עשות עול חיו יחיה לא ימות]: אף על פי שגזילה משלם - רשע הוא; אבל אתה - מלך אתה, ומלך פורץ לעשות לו דרך ואין מוחין בידו.

בשלמא למאן דאמר לאחלופי, היינו דכתיב חד קרא [שמואל ב כג,יא: ואחריו שמה בן אגא הררי ויאספו פלשתים לחיה] ותהי שם חלקת השדה מלאה עדשים [והעם נס מפני פלשתים], וכתיב חד קרא [דברי הימים א יא,יג: הוא היה עם דויד בפס דמים והפלשתים נאספו שם למלחמה] ותהי חלקת השדה מלאה שעורים [והעם נסו מפני פלשתים]; אלא למאן דאמר למקלי - מאי איבעיא להו להני תרי קראי? אמר לך: דהוו נמי גדישים דעדשים דישראל דהוו מיטמרו בהו פלשתים.

בשלמא למאן דאמר למקלי, היינו דכתיב (שמואל ב כג,יב) ויתיצב בתוך החלקה ויצילה (שלא ישרפוה, הואיל ואסור להציל את עצמו בממון חבירו) [ויך את פלשתים ויעש ה' תשועה גדולה], אלא למאן דאמר לאחלופי - מאי 'ויצילה'?

דלא שבק להו לאחלופי.

בשלמא הני תרתי: היינו דכתיב תרי קראי,

(בבא קמא סא,א)

אלא למאן דאמר 'טמון באש קמיבעיא ליה' - מאי איבעי ליה קראי (הכי גרסינן: 'קראי למה לי'; ולא גרסינן 'תרי')?

אמר לך: טמון וחדא מהנך קמיבעיא ליה.

בשלמא למאן דאמר הני תרתי, היינו דכתיב [דברי א יא,יח: ויבקעו השלשה במחנה פלשתים וישאבו מים מבור בית לחם אשר בשער וישאו ויבאו אל דויד] ולא אבה דוד לשתותם [וינסך אתם לה']: אמר: כיון דאיכא איסורא - לא ניחא לי; אלא למאן דאמר 'טמון באש קא מבעיא ליה', מכדי גמרא הוא דשלחו ליה (לא נצרך אלא ללמוד הלכה כמו ששלחו לו), מאי 'לא אבה דוד לשתותם'?

דלא אמרינהו משמייהו; אמר: כך מקובלני מבית דינו של שמואל הרמתי: כל המוסר עצמו למות על דברי תורה - אין אומרים דבר הלכה משמו.

[שמואל ב כג,טז: ויבקעו שלשת הגברים במחנה פלשתים וישאבו מים מבאר בית לחם אשר בשער וישאו ויבאו אל דוד ולא אבה לשתותם] ויסך אותם לה': בשלמא למאן דאמר הני תרתי - משום דעבד לשם שמים (כיון דאיכא איסורא גבי איניש דעלמא), אלא למאן דאמר 'טמון באש' - מאי 'ויסך אותם לה''?

דאמרינהו משמא דגמרא.

משנה:

עברה גדר שהוא גבוה ארבע אמות או דרך הרבים (שש עשרה אמות; מעגלות דדגלי מדבר ילפינן, במסכת שבת (דף צח,ב)) או נהר – פטור.

גמרא:

והתניא: '*עברה גדר שהוא גבוה ארבע אמות – חייב*'?

אמר רב פפא: תנא דידן קא חשיב מלמעלה למטה: שש אמות – פטור; חמש אמות – פטור; עד ארבע אמות – פטור (דסבירא ליה 'עד - ועד בכלל'); תנא ברא - מלמטה למעלה קא חשיב: שתי אמות – חייב; שלש אמות – חייב; עד ארבע אמות חייב (וארבע אמות פטור, דסבירא ליה 'עד - ולא עד בכלל'; וכולן שוין בארבע אמות דפטור: לתנא דידן עד ועד בכלל, לתנא ברא עד ולא עד בכלל).

אמר רבא: ארבע אמות שאמרו דפטור - אפילו בשדה קוצים (אפילו היתה שדה שקופצת [לשם] האור מעל לגדר מלאה קוצים, שנוח האש לבער בה ולדלג - פטור).

אמר רב פפא: ומשפת קוצים ולמעלה ארבע אמות.

אמר רב: לא שנו (דפטור) אלא בקולחת (אש שקולח מתמר ועולה למעלה), אבל בנכפפת (שהרוח מטה אותה וכופה לצדדין ומפסיק השלהבת ודולגת - לשון מורי) - אפילו עד מאה אמה חייב (לישנא אחרינא 'נכפפת': אש נמוכה הולכת ונסרכת בעשבים ובקסמים שעל גבי קרקע; הלכך אפילו עברה דרך רשות הרבים רחב מאד - חייב);

ושמואל אמר: מתניתין – בנכפפת, אבל בקולחת - אפילו כל שהוא - פטור.

תניא כוותיה דרב: '*במה דברים אמורים* (דאם עברה דרך רשות הרבים פטור)*? - בקולחת, אבל בנכפפת ועצים מצויין לה - אפילו עד מאה מיל חייב; עברה נהר או שלולית* (לקמיה מפרש) *שהם רחבים שמונה אמות – פטור*'.

דרך הרבים:

מאן תנא?

אמר רבא: רבי אליעזר היא, דתנן (במתניתין [פ"ו מ"ו, להלן דף סא,ב]): '*רבי אליעזר אומר: שש עשרה אמות, כדרך רשות הרבים*'.

או נהר:

רב אמר: נהר ממש, ושמואל אמר: אריתא דדלאי (יאור קטן שדולין ממנו ומשקין שדות).

מאן דאמר 'נהר ממש' - אף על גב דליכא מיא (דהואיל ורחב - הוי כדרך הרבים); ומאן דאמר 'אריתא דדלאי': אי אית ביה מיא – אִין, אבל לית ביה מיא – לא.

תנן התם (פאה פ"ב מ"א): '*ואלו מפסיקין לפאה* (להניח פאה מכל אחד ואחד)*: הנחל* (שדה מכאן ושדה מכאן, ונחל עמוק באמצע - חייב להניח פאה מכל אחד ואחד)*, והשלולית, ודרך היחיד* (ארבע אמות) *ודרך הרבים*'.

מאי '*שלולית*'?

אמר רב יהודה אמר שמואל: מקום שמי גשמים שוללין שם ('שוללין': מתקבצין, כמו '*מן השלל של ביצים*' (ביצה דף ז,א); דבר אחר: לשון שלל ומלקוח (במדבר לא,יא: וַיִּקְחוּ אֶת כָּל הַשָּׁלָל וְאֵת כָּל הַמַּלְקוֹחַ בָּאָדָם וּבַבְּהֵמָה): דבר המקובץ).

רב ביבי אמר רבי יוחנן: אמת המים שמחלקת שלל לאגפיה (שמשקין אותן ממנה, והן עושין פירות).

מאן דאמר מקום שמי גשמים שוללין שם - כל שכן אמת המים; ומאן דאמר אמת המים - אבל מקום שמי גשמים שוללין שם לא מפסקי, דהנהו

(בבא קמא סא,ב)

'באגני דארעא' מקרו ('באגני': כמו 'באגנות' (שמות כד,ו) קוניי"ש בלע"ז).

משנה:

המדליק בתוך שלו, עד כמה תעבור הדליקה?

רבי אלעזר בן עזריה אומר: רואין אותו כאילו הוא באמצע בית כור (אם יש לו חצי בית כור לכל רוח – פטור; ובקולחת שדילגה, וכדאוקימנא; אבל נכפפת: בוערת והולכת כל שעה - אפילו עד מאה מיל חייב).

רבי אליעזר אומר: שש עשרה אמות, כדרך רשות הרבים.

רבי עקיבא אומר: חמשים אמה.

רבי שמעון אומר: [שמות כב,ה: כי תצא אש ומצאה קצים ונאכל גדיש או הקמה או השדה] שלם ישלם המבעיר את הבערה': הכל לפי הדליקה! (קסלקא דעתא הכי קאמר: הכל ישלם כל כמה שהדליק, בין רחוק בין קרוב!)

גמרא:

ולית ליה לרבי שמעון שיעורא בדליקה? והתנן (בבא בתרא פ"ב, מ"ב): '*לא יעמיד אדם תנור בתוך הבית אלא אם כן יש על גבו גובה ארבע אמות* (בני העיר מעכבין עליו שלא תבער האש בתקרה)*; היה מעמידו בעלייה - עד שיהא תחתיו מעזיבה* (טיח של סיד על תקרה; ודומה לו בספר עזרא (נחמיה ג,ח) 'ויעזבו ירושלים עד החומה') *שלשה טפחים, ובכירה* (שפחותה מתנור, ואין מבעירין בתוכה אש גדול) *- טפח, ואם הזיק - משלם מה שהזיק;*

*רבי שמעון אומר: לא נאמרו שיעורין הללו אלא שאם הזיק פטור מלשלם.*'

אמר רב נחמן אמר רבה בר אבוה: הכל לפי גובה הדליקה (כשהאש גבוהה וגדולה - קופצת למרחוק).

אמר רב יוסף אמר רב יהודה אמר שמואל: הלכה כרבי שמעון;

וכן אמר רב נחמן אמר שמואל: הלכה כרבי שמעון.

משנה:

המדליק את הגדיש והיו בו כלים ודלקו: רבי יהודה אומר: משלם מה שבתוכו; וחכמים אומרים: אינו משלם אלא גדיש של חטין או של שעורין (אם חטין – חטין, אם שעורין - שעורין).

היה גדי כפות לו ועבד סמוך לו ונשרף עמו – חייב (על הגדי); (דבעלי חיים נמי אתרבו מ'או הקמה'; ומשום ד'קם ליה בדרבה מיניה' ליכא למפטריה, דאינו חייב מיתה על העבד, דהואיל ואינו כפות - היה לו לברוח, ופטור עליו ממיתה ומתשלומים; אבל היה) עבד כפות לו וגדי סמוך לו ונשרף עמו – פטור (אפילו על הגדי ועל הגדיש: דחייב מיתה על העבד, דכתיב 'נקם ינקם' (שמות כא,כ), וקם ליה בדרבה מיניה); (ואפילו לא התרו בו, שאינו נהרג - הא קיימא לן (כתובות דף לד,ב) דחייבי מיתות שוגגין – פטורין. ובגדי לא שני לן בין כפות לשאינו כפות, ואיידי דנקט בעבד - נקט בגדי. ואיכא דאמרי בגדי נמי דוקא נקט: סמוך – פטור, דהיה לו לברוח; והכי קאמר: היה עבד כפות לו או גדי סמוך לו – פטור; ואף על גב דפשיט בשילהי פרק שני (כז,א) שורו כממונו: דאם הניח גחלת עליו ונשרף – חייב, התם הוא: דהניח על גבי שור, דלא היה לו לשור ליטול, אבל הכא היה לו לברוח;)

ומודים חכמים לרבי יהודה במדליק את הבירה (מגדל גדול) - שהוא משלם כל מה שבתוכה, שכן דרך בני אדם להניח בבתים.

גמרא:

אמר רב כהנא: מחלוקת במדליק בתוך שלו והלכה ואכלה בתוך של חבירו: דרבי יהודה מחייב אנזקי טמון באש ורבנן פטרי, אבל במדליק בתוך של חבירו (אין לו רשות והוי כמאבד בידים) - דברי הכל משלם כל מה שבתוכו.

אמר ליה רבא: אי הכי, אדתני סיפא '*מודים חכמים לרבי יהודה במדליק את הבירה שמשלם כל מה שבתוכה שכן דרך בני אדם להניח בבתים*' (במדליק את הבירה - בתוך של חבירו הוא, ואפילו הכי יהיב טעם: '*משום דדרך בני אדם להניח כלים בבתים*', אבל גדיש - לא), לפלוג וליתני בדידה (בגדיש): 'במה דברים אמורים? במדליק בתוך שלו והלכה ואכלה בתוך של חבירו, אבל מדליק בתוך של חבירו - דברי הכל משלם כל מה שהיה בתוכו' (ולשמעינן אף על פי שאין דרך להטמין בו – חייב, הואיל והדליק לתוך של חבירו, וכל שכן בירה)!?

אלא אמר רבא: בתרתי פליגי: פליגי במדליק בתוך שלו והלכה ואכלה בתוך של חבירו, דרבי יהודה מחייב אטמון באש ורבנן סברי: לא מחייב, ופליגי נמי במדליק בשל חבירו, דרבי יהודה סבר: משלם כל מה שבתוכו ואפילו ארנקי, ורבנן סברי: כלים שדרכן להטמין בגדיש (ופטרי רבנן אפילו כלים שדרכן להטמין בגדיש, דהא גזירת הכתוב הוא דטמון באש פטור; ורבי יהודה מחייב אטמון, ובכלים לא שנא אותן שאין דרכן להטמין ולא שנא אותן שדרכן להטמין), כגון מוריגין (קרשים [נקובים] ובהן יתידות, ודשין בהן את התבואה) וכלי בקר - הוא דמשלם, כלים שאין דרכן להטמין בגדיש - לא משלם.

תנו רבנן: '*המדליק את הגדיש והיו בו כלים ודלקו: רבי יהודה אומר: משלם כל מה שהיה בתוכו, וחכמים אומרים: אינו משלם אלא גדיש של חטין או גדיש של שעורין; ורואין מקום כלים כאילו הוא מלא תבואה;*

(בבא קמא סב,א)

*במה דברים אמורים? - במדליק בתוך שלו והלכה ודלקה בתוך של חבירו, אבל מדליק בתוך של חבירו -* <דברי הכל> *משלם כל מה שהיה בתוכו* (רבא מתרץ לה לטעמיה בכלים שדרכן להטמין בגדיש)*; ומודה רבי יהודה לחכמים במשאיל מקום לחבירו להגדיש גדיש, והגדיש, והטמין -* (אם הבעירו בעל השדה) *שאין משלם אלא דמי גדיש בלבד* (דלא קביל עליה אלא נטירותא דגדיש)*; להגדיש חטין והגדיש שעורין, שעורין והגדיש חטין, חטין וחיפן בשעורין* (אף על פי שנותן לו רשות לחטין - אינו משלם אלא שעורין, דאמר ליה "לא ראיתי אלא שעורין, לפיכך לא נזהרתי בהן כל כך")*, שעורין וחיפן בחטים - שאינו משלם אלא דמי שעורין בלבד*.

אמר רבא: הנותן דינר זהב לאשה ואמר לה "הזהרי בו, של כסף הוא": הזיקתו - משלמת דינר זהב, משום דאמר לה "מאי הוה ליך גביה דאזקתיה" (בידים: ששרפתו או שהשלכתו לים; ולא דמי למשאיל מקום לחבירו להגדיש שעורין והגדיש חטים, דאמרן לעיל '*אינו משלם אלא דמי שעורין*': דמבעיר לא מזיק בידים הוא, אלא פושע, כדכתיב 'כי תצא אש' [שמות כב,ה] – מעצמה; מפי המורה); פשעה בו (לא שמרתו כדרך השומרים, ואבד) - משלמת של כסף, דאמרה ליה "נטירותא דכספא קבילי עלי, נטירותא דדהבא לא קבילי עלי".

אמר ליה רב מרדכי לרב אשי: אתון - בדרבא מתניתו לה (משמיה דרבא אמריתו לה), אנן - ממתניתא פשיטא לן: '*חטין וחיפן בשעורין שעורין וחיפן בחטין* (נותן לו רשות להגדיש שעורין ולא חטין) *- אינו משלם אלא דמי שעורין בלבד*', אלמא אמר ליה "נטירותא דשערי קבילי עלי"; הכא נמי אמרה ליה "נטירותא דדהבא לא קבילי עלי".

אמר רב: שמעית מילתא לרבי יהודה (אליבא דרבי יהודה דמתניתין) ולא ידענא מאי היא.

אמר שמואל: ולא ידע אבא מאי שמיע ליה? לרבי יהודה, דמחייב על נזקי טמון באש, עשו תקנת נגזל באשו (כי היכי דתקנו רבנן לנגזל לישבע כמה גזלו ויטול, דתנן במסכת שבועות (דף מד,ב): '*אלו נשבעין ונוטלין: השכיר והנגזל*' - כך תקנו באשו: שישבע מה הטמין ויטול).

בעי אמימר: עשו תקנת נגזל במסור או לא?

אליבא דמאן דאמר 'לא דיינינן דינא דגרמי' - לא תבעי לך דמסירות נמי לא דיינינן (בפרק 'הגוזל ומאכיל' (לקמן דף קיז,ב)), אלא כי תבעי לך אליבא דמאן דאמר 'דיינינן דינא דגרמי': עשו תקנת נגזל במסור: דמשתבע ושקיל? או לא?

תיקו.

ההוא גברא דבטש בכספתא (ארגז שמניחין בו כספים) דחבריה; שדייה בנהרא. אתא מריה ואמר: הכי והכי הוה לי בגוה.

יתיב רב אשי וקא מעיין ביה: כי האי גוונא מאי?

אמר ליה רבינא לרב אחא בריה דרבא, ואמרי לה רב אחא בריה דרבא לרב אשי: לאו היינו מתניתין, דתנן '*ומודים חכמים לרבי יהודה במדליק את הבירה שמשלם כל מה שבתוכו שכן דרך בני אדם להניח בבתים*'?

אמר ליה: אי דקא טעין זוזי - הכא נמי; הכא <במאי עסקינן> דקא טעין מרגניתא – מאי? מי מנחי אינשי מרגניתא בכספתא או לא?

תיקו.

אמר ליה רב יימר לרב אשי: טעין כסא דכספא בבירה – מאי?

אמר ליה: חזינא: אי איניש אמיד הוא (עשיר) דאית ליה כסא דכספא (שאומדין אותו לכלי כסף); אי נמי איניש מהימנא הוא דמפקדי אינשי גביה - משתבע ושקיל, ואי לא - לאו כל כמיניה.

אמר ליה רב אדא בריה דרב אויא לרב אשי: מה בין גזלן לחמסן?

אמר ליה: חמסן יהיב דָמֵי, גזלן לא יהיב דמי.

אמר ליה: אי יהיב דמי - 'חמסן' קרית ליה? והאמר רב הונא: 'תלוה וזבין - זביניה זביני'?

לא קשיא: הא דאמר 'רוצה אני', הא דלא אמר 'רוצה אני'.

(בבא קמא סב,ב)

משנה:

גץ (אשטנציי"ל) שיצא מתחת הפטיש והזיק – חייב.

גמל שהיה טעון פשתן ועבר ברשות הרבים ונכנס פשתנו לתוך החנות ודלקו בנרו של חנוני והדליק את הבירה - בעל גמל חייב.

הניח חנוני נרו מבחוץ - החנוני חייב.

רבי יהודה אומר: בנר חנוכה – פטור.

גמרא:

אמר רבינא משמיה דרבא: שמע מינה מדרבי יהודה: נר חנוכה מצוה להניחה בתוך עשרה; דאי סלקא דעתך למעלה מעשרה - אמאי אמר רבי יהודה 'נר חנוכה פטור'? לימא ליה "הוה ליה לאנוחה למעלה מגמל ורוכבו!" אלא - לאו שמע מינה מצוה להניחה בתוך עשרה?!

אמרי: לא! לעולם אימא לך אפילו למעלה מעשרה; מאי אמרת: אבעי לך לאנוחה למעלה מגמל ורוכבו? - כיון דבמצוה קא עסיק - כולי האי לא אטרחוה רבנן.

אמר רב כהנא: דרש רב נתן בר מניומי משמיה דרבי תנחום: נר חנוכה שהניחה למעלה מעשרים אמה – פסולה, כסוכה וכמבוי (למעלה מעשרים אמה לא חזו לה אינשי ולא מפרסם ניסא, ואנן לפרסומי ניסא בעינן).

הדרן עלך 'הכונס'